Un senator primește o indemnizație maximă de 2.500 de euro: "O iau aproape degeaba pentru că nu producem".
Un senator primește o indemnizație maximă de 13.114 lei. Cei care nu locuiesc în București primesc pe zi încă 2% din salariu. Parlamentarii au bani de cazare, telefon și mașină.
Nu e rea viața de parlamentar. Până la 10.000 de euro poate încasa pe lună un deputat sau senator. 2.500 de euro e doar indeminizația, la care se mai adaugă bani de cazare, mașină și telefon. Prea mulți bani – recunosc unii dintre ei. Anul trecut pe 1 aprilie, a existat un proiect care urma să taie 25% din sumele câștigate de parlamentari. Proiectul a ajuns la sertar.Gabriel Zețea, deputat PSD: "Personal, simt, cumva, că-mi iau indemnizația de parlamentar aproape degeaba. Pentru că nu muncim, nu producem."Raoul Trifan, senator USR: "Noi, cei care suntem mai noi în politică, nu cred că am făcut pasul spre politică pentru bani. Pentru că, dacă voiam bani, în primul rând, emigram."Și totuși bugetul de stat se poate întări cu bani de la partide.Subvenții ianuarie 2021Doar în ianuarie partidele au primit 4 milioane de euro. Partidele au atâția bani că nu știu ce să facă cu ei. Excendentul PSD pe 2019 a fost de peste 10 milioane de euro. La începutul anului, Cîțu a spus că vrea să reducă cu 30% și banii pe care partidele îi primesc de la stat. Șeful de la Autoritatea Electorală Permanentă spune că unii politicieni erau tentați să ia bani din bugetul pentru partide pentru alte cheltuieli.Constantin Mitulețu, președinte AEP: "E firesc, uman, să încerci să ferești. Le-am spus mereu să meargă în limita legii, pentru că nu ne putem juca cu banul public. Ne-au întrebat dacă pot face un spital. Răspunsul a fost clar: NU".În 2015 au fost undeva la 30 milioane lei, în creștere în fiecare an. În 2020 au fost 253 milioane lei, iar anul acesta va fi o scădere de aproape 100 milioane – în prevederea bugetară.